أي دولة عربية تيجري بها نهر أم الربيع ؟
المغرب و نهر ام الربيع وهو احد اكبر انهار المغرب بحيث كينبع من سلسله جبال الاطلس المتوسط وكيتجه فالغرب باش يصب فالمحيط الاطلسي فمدينه ازمور اللي هي ما بعيداش من مدينه الجديده. الطول ديالو تقريبا 555 كلم وتقريبا المعدل ديال التصريف ديالو للمياه هي 117 المتر مكعب فالثانيه وبالتالي هو ثاني نهر فالبلاد من حيث الطول والحجم ديال المياه المصرفه. نهر ام الربيع عندو دلاله تاريخيه مهمه فهو لقرون تيمثل الحدود السياسيه بين اماراتي فاس ومراكش الى حين بدايه الاحتلال الفرنسي بحيث الاراضي اللي كاينه جنوب النهر تابعه لمراكش والاراضي اللي كاينه فشمال النهر تابعه لفاس وهو تايحد ما بين قبائل الشاويه اللي كاينه فاليمين ديالو وقبائل دكاله والرحامنه والسراغنه اللي كاينه على اليسار ديالو بل اكثر من ذلك تايلعب دور فالتقسيم الاداري الحديث ديال المغرب